Paap Kõlar

Paap Kõlar (sündinud 18. oktoobril 1954) on eesti trummar ja ekstreemspordiharrastaja.

Ta oli progerokki ja jazz fusion'it viljelenud ansamblite Psycho (1973–1978) ja Radar (1978–1987) eestvedaja ja liige. Ansamblil Radar oli kaks erinevat suunitlust. Üks nendest oli Jaak Joalaga seotud Radar ning teine oli instrumentaalset muusikat mängiv Radar. Instrumentaalne Radar, mille staažikaimaid liikmeid on Paap Kõlar, on teinud kontserte aeg-ajalt ka hiljem.Trummar Paap Kõlar: ansambel Radar tuleb taas lavadele. elu24.postimees.ee, 11. aprill 2019

Paap Kõlar on ekstreemspordi rajaja Eestis.Üliraske õnnetuse üle elanud Paap Kõlar: kelgutada juba saan. ohtuleht.ee, 27. jaanuar 2015 Ta on ettevõtete Paap Kõlari Safarikeskus Otepääl, Surf Paradiis (Spordiklubi Surf MTÜ) Hiiumaal asutaja ja omanik ning MTÜ Eesti Tiibvarjuspordi Liit juhatuse liige.Paap Kõlar. inforegister 2014. aastal sai ta Soomes motovarjuõnnetusel eluohtlikult vigastada.

Isiklikku
Kaja Kõlar oli ja Ele Kõlar on tema õde. Pärast vanemate lahkuminekut said nad kaks poolvenda: isa, dirigent Erich Kõlari peres sündis Margo Kõlar ning ema, pianist Leelo Kõlari uues peres poeg Mikk Targo.Verni Leivak. "Me naeratasime, näis, et meil ei olnud midagi viga. Kaja oli vapper." Õhtuleht, 19. veebruar 2003.

Paap Kõlaril on tütar Kelli ning poeg Palle. Tema elukaaslane on Mirell Jakobson.Paap Kõlar armus naisesse, kes on temast kakskümmend aastat noorem. kroonika.delfi.ee, 8. juuli 2023

 Viited 

 Välislingid
 VIKERKÄÄR. Külaline Paap Kõlar. audio, arhiiv.err.ee, 23. mai 1999
 Radari trummar Paap Kõlar tuleb Watergatele motovarjuga. eestielu.goodnews.ee, 18. juuni 2014

Kategooria:Eesti muusikud
Kategooria:Eesti trummarid
Kategooria:Sündinud 1954